รู้สึกอึดอัดท้องมาก ทำอะไรก็เหนื่อยอึดอัดแน่นมากและไม่ใด้ถ่ายมาหลายวันแล้วหุบท้องใม่ใด้เจ่บแล้วก้อจะอ้วกเกิดจากอะไรค้ะ
สวัสดีค่ะ อาการอึดอัดท้อง แน่นท้อง รู้สึกคลื่นไส้ อาจมีสาเหตุมากจากการที่ไม่ถ่ายอุจจาระมาหลายวัน (หรืออาการท้องผูก)ได้ดังนั้นในเบื้องต้น ควรรักษาอาการท้องผูกให้หายไปก่อน ได้แก่ การดื่มน้ำมากๆอย่างน้อยวันละ 8-10 แก้วเน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม ทานโยเกิร์ตหรือนมเปรี้ยว ซึ่งจะช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ ออกกำลังกายเพื่อให้ลำไส้เคลื่อนไหวแต่หากไม่ถ่ายอุจจาระนานเกิน 3 วันแล้ว หรืออุจจาระแห้ง แข็ง เป็นก้อนเล็กๆ ควรหายาระบายช่วย ซึ่งมีหลายชนิด เช่น- ยาระบายกลุ่มกระตุ้น จะช่วยกระตุ้นจังหวะการบีบตัวของลำไส้ให้ทำงานดีขึ้น เช่น ยาดัลโคแลค (Dulcolax) ยาบิซาโคดิล (Bisacodyl) ยาเซนโนไซด์ (Sennosides)- ยาระบายกลุ่มออสโมซิส (Osmotic Laxatives) จะออกฤทธิ์ดูดซึมน้ำกลับเข้าสู่ลำไส้ใหญ่มากขึ้น ทำให้อุจจาระไม่แห้งและแข็งจนถ่ายออกลำบาก เช่น ยาแมกนิเซียม ไฮดรอกไซด์ (Magnesium Hydroxide) ยาแลคตูโลส (Lactulose)หากทานยาแล้วยังคงไม่ถ่ายอุจจาระ ควรรีบไปพบแพทย์ หรือหากมีอาการท้องผูกเรื้อรังนานเกิน 3 เดือน ควรไปพบแพทย์เพื่อหาสาเหตุที่ทำให้ท้องผูกค่ะเช่น อาจเกิดจากมีเนื้องอกในลำไส้ใหญ่ หรือเนื้องอกมดลูกที่มีขนาดใหญ่จนกดเบียดลำไส้ตรงและทวารหนัก ซึ่งก็เป็นสาเหตุให้มีอาการท้องอืดและท้องดูบวมป่องได้